ZAPISNIK

8. sjednice Vijeća Mjesnog odbora Dragonožec, održane 16. prosinca 2021. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 18,00 sati.

NAZOČNI: 
Članovi Vijeća: Janko Horvat, Stjepan Cerovski, Marijan Hrgović, Mirica Fanuko i Jure Pučko.
Gradski ured za mjesnu samoupravu: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi članovia Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku 7. sjednice Vijeća Mjesnog odbora Dragonožec.
Predsjednik Vijeća zatvara raspravu te daje na glasanje zapisnik 7. sjednice Vijeća Mjesnog odbora Dragonožec.
Jednoglasno (5 „za“), prihvaćen je zapisnik sa 5. sjednice.
Predsjednik otvara raspravu o dnevnome redu. Predlažu se dodatne točke: Izvješće sa koordinacije, Imenovanje ulica u naselju Dragonožec i Izgradnja škole u naselju Dragonožec. Obzirom da se nitko nije javio predsjednik Vijeća daje na glasanje nadopunu dnevnoga reda.
Jednoglasno (5 „za“), prihvaćene su dodatne točke.
Predsjednik Vijeća daje na glasanje dnevni red.
Jednoglasno (5„za“) je usvojen 
DNEVNI RED
1. Izvješće sa koordinacije predsjednika Vijeća Gradske četvrti Brezovica s predsjednicima mjesnih odbora
2. Prijedlog Zaključka o davanju mišljenja na Program čišćenja javnih površina Grada Zagreba
3. Zaključci o povremenom korištenju prostora za 2022.
4. Problematika Pod Stoborom izgradnja nogostupa 
5. Izgradnja škole u naselju Dragonožec
6. Imenovanje ulica 
7. Pitanja i prijedlozi

Ad. 1. – Izvješće sa koordinacije predsjednika Vijeća Gradske četvrti Brezovica s predsjednicima 
              mjesnih odbora


Marijan Hrgović otvara prvu točku dnevnoga reda, zamolio je članicu Vijeća Mjesnog odbora Fanuko Miricu i stručnog referenta da ukratko informiraju ostale o temama s koordinacije na kojoj su bili prisutni. Otvara raspravu u kojoj su sudjelovali svi članovi Vijeća..
Mirica Fanuko i Stjepan T. Križanić informirali su članove Mjesnog odbora o svim temama koje su bile na dnevnom redu koordinacije.
Marijan Hrgović zatvara raspravu i prvu očku dnevnoga reda.

Ad. 2. – Prijedlog Zaključka o davanju mišljenja na Program čišćenja javnih površina Grada 
              Zagreba

	Marijan Hrgović otvara drugu točku dnevnoga reda, daje informacije vezane uz navedenu točku te otvara raspravu u kojoj su sudjelovali svi članovi vijeća.
	Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o Prijedlogu Zaključka o davanju mišljenja na Program čišćenja javnih površina Grada              Zagreba

1. Vijeće Mjesnog odbora Dragonožec ne podržava Program čišćenja javnih površina Grada Zagreba na području Gradske četvrti Brezovica.

2. Vijeće Mjesnog odbora Dragonožec smatra da bi sva naselja Gradske četvrti trebala biti zastupljena unutar programa.

3. Vijeće Mjesnog odbora Dragonožec predlaže da u Program uđe:
- čišćenje i održavanje ulica i nogostupa u ulicama: Donjodragonoška cesta, Gornjodragonoška cesta,  
   Pod stoborom, Šipkovina i Turopoljska.
- čišćenje koševa na svim autobusnim stanicama i čišćenje autobusnih stanica od smeća i sipine
- čišćenje nogostupa od sipine nakon zime.

4. Ovaj se zaključak dostavlja Vijeću Gradske četvrti Brezovica na postupanje. 


Ad. 3. – Zaključci o povremenom korištenju prostora za 2022.

Marijan Hrgović  otvara treću točku dnevnoga reda, daje informacije vezane uz navedenu točku i otvara raspravu u kojoj su sudjelovali svi članovi vijeća.
Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o povremenom korištenju prostora

1 Vijeće Mjesnog odbora Dragonožec, zbog trenutne situacije, korištenje prostora odobravati će na osnovu pojedinačne zamolbe stranaka, udruga i društava s područja naselja u dogovoru s predstavnicima škole. Korištenje prostora biti će moguće tek iza 19,00 sati kada u prostoru više neće biti školske djece i nastave.

2 Zbog potrebe korištenja prostora za školu neće se odobravati drugim korisnicima korištenje prostora za vrijeme nastave. 

3 Ovaj se zaključak dostavlja Vijeću Gradske četvrti Brezovica na postupanje. 

Ad. 4. – Problematika Pod stoborom izgradnja nogostupa 

Marijan Hrgović otvara četvrtu točku dnevnoga reda, daje informacije vezane uz materijal. Otvara raspravu u kojoj su sudjelovali svi članovi vijeća. Zamolio je g. Cerovskog da članove informira o troškovniku i radovima koji nisu napravljeni.
Stjepan Cerovski informirao je članove o radovima koji su se napravili i o radovima koji su navedeni u troškovniku a nisu napravljeni.
Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o izgradnji nogostupa u ulici Pod stoborom

1. Vijeće Mjesnog odbora Dragonožec nakon pregledanih troškovnika i izvedenih radova po   
 troškovniku nije zadovoljno s izvedenim radovima.

2. Vijeće Mjesnog odbora Dragonožec traži da se otklone nedostaci, naprave radovi koji su navedeni u samom troškovniku.

3. Zbog svega navedenog Vijeće Mjesnog odbora traži komisijski očevid na kojem će se konstatirati navedene nedostatke i sve stavke koje nisu napravljene a nalaze se u troškovniku.

4. Ovaj se zaključak dostavlja Vijeću Gradske četvrti Brezovica na daljnje postupanje

Janko Horvat obavjestio je članove Vijeća da kod kbr. 3 i 6 Pod stoborom s ulice voda odlazi na privatne površine i dvorišta. Cijela situacija stvara problem stanarima ulice čija su dvorišta puna blata i vode.
Marijan Hrgović zatražio je da se uputi dopis na nadležne službe koje bi ovaj problem trebale sanirati.

Ad. 5. - Izgradnja škole u naselju Dragonožec

Marijan Hrgović otvara petu točku dnevnoga reda, informira članove o materijalu te o dosad napravljenom vezano uz izgradnju, projektu škole u naselju Dragonožec. Dao je informacije sa sastanka koji se održao u Gradskom uredu za obrazovanje na kojem je bio prisutan. Na sastanku je bio i ravnatelj OŠ Brezovica, predstavnici udruge „DND“ i članovi Vijeća. Dio iz zapisnika sa sastanka u Gradskom uredu .. „Obzirom na nužnost pronalaženja što žurnijeg i kvalitetnijeg rješenja za zbrinjavanje učenika koji trenutno nastavu pohađaju u prostorima mjesne samouprave, gđa. Vanda Ritz predložila je korekciju projekta na način da se objekt škole na postojećoj lokaciji dogradi i rekonstruira u dvije faze. Prvom fazom bi bila predviđena izgradnja područne škole prema već izrađenom idejnom projektu (dogradnja škole s 8 učionica od kojih je jedna informatička, izgradnja jednodijelne školske sportske dvorane, knjižnice, kuhinje s blagovaonicom i multimedijalne knjižnice), dok bi drugom fazom bila predviđena dogradnja dodatnih prostorija, kabineta i ostalih pratećih sadržaja koje matična škola mora posjedovati. Obzirom na ograničavajuće faktore na postojećoj čestici kč.br. 149/1 k.o. Dragonožec, što se prvenstveno odnosi na oblik čestice i postojeće objekte koji imaju status zaštićenog kulturnog dobra (i  koje je, uz projektiranu rekonstrukciju, potrebno zadržati), po određivanju broja učenika i  razrednih odjela za koje se planira matična škola, dodatnom analizom će se utvrditi je li za izgradnju matične škole potrebno povećati površinu za izgradnju otkupom dijela zemljišta uz postojeće školsko zemljište“.
 Slijedom konstruktivne rasprave nazočnih  zaključeno je slijedeće:
· Gradski ured za obrazovanje pristupit će izmjeni projekta kojim će se omogućiti dogradnja škole u 2 faze
· Mjesna samouprava pokrenut će inicijativu za postavljanje ograde oko objekta škole koji se ne koristi te će isto tražiti od Gradskog ureda za prostorno uređenje, izgradnju Grada, graditeljstvo, komunalne poslove i promet
Otvorio je raspravu u kojoj su sudjelovali svi članovi Vijeća.
Janko Horvat nije za ovakav prijedlog, smatra da ako se je do sada tražila osmogodišnja škola onda bi Vijeće trebalo nastaviti sa zahtjevom za osmogodišnju školu. Mišljenja je da bi o tome trebalo obavjestiti stanovnike svih naselja čija djeca idu u školu Dragonožec i sa njima bi trebalo dogovoriti što je najbolje. 
Marijan Hrgović zatvara raspravu i napominje da će se o temi škole raspravljati na idućim sjednicama.
 
Ad. 6. - Imenovanje ulica 

Marijan Hrgović otvara šestu točku dnevnoga reda, otvara raspravu i daje riječ g. Cerovskom koji je predložio ovu točku.
Stjepan Cerovski daje informacije o zahtjevu te predlaže da se javno dobro put na k.č. 2867 i 2869 k.o. Dragonožec imenuju na slijedeći način: 
1. K.č. 2867 k.o. Dragonožec predlaže se da nosi ime Sitača I. odvojak
2. K.č. 2869 k.o. Dragonožec (od Šipkovine do ulice Čret), predlaže se da nosi ime Šipkovina odvojak	
Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o imenovanju javnih dobra puteva na k.č. 2867 i 2869 k.o. Dragonožec

1. Vijeće Mjesnog odbora Dragonožec razmotrilo je prijedlog imenovanja za k.č. 2867 i 2869 k.o. Dragonožec.

2. Vijeće Mjesnog odbora Dragonožec predlaže da se javna dobra putevi na k.č. 2867 i k.č. 2869 k.o. Dragonožec imenuju na slijedeći način:
- k.č. 2867 k.o. Dragonožec predlaže se da nosi ime Sitača I. odvojak
[bookmark: _GoBack]      - k.č. 2869 k.o. Dragonožec (od Šipkovine do ulice Čret), predlaže se da nosi ime Šipkovina 
        odvojak	

3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 7. - Pitanja i prijedlozi

Marijan Hrgović otvara sedmu točku dnevnoga reda i otvara raspravu. Obavjestio je članove da je dobio e-mail od obitelji Gagula u kojem se traži postavljanje uspornika na Gornjodragonoškoj cesti kod kbr. 57b i popravak nadstrešnice na bus stanici Gornjodragonoška cesta (Stari dom), u smjeru Zagreba.
Svi članovi se slažu da se uputi zamolba prema nadležnom uredu za pokretanje postupka i komisijski očevid.
Jure Pučko postavlja pitanje da li je moguće iznajmiti prostor za potrebe dječjeg vrtića jer u vrtiću nema dosta mjesta za djecu.
Marijan Hrgović, obzirom da više nije bilo pitanja zatvara točku dnevnoga reda i zaključuje sjednicu.   


Sjednica je završila u 19,55 sati. 

KLASA: 026-02/21-002/2248
URBROJ: 251-06-11-803-21-2
Dragonožec, 16. prosinca 2021.




ZAPISNIČAR		
Stjepan Tomislav Križanić



Predsjednik

